钦定古今图书集成/明伦汇编/闺媛典/第262卷 > 吕泌妻李氏
## 钦定古今图书集成/明伦汇编/闺媛典/第262卷 > 吕泌妻李氏

按《新昌县志》：李氏，太学生吕泌妻。事姑尽孝，夫亡，寡
居五十馀年，守礼法，躬勤俭，喜究内典，读经史能晓
大义，训子孙不假外傅，以克己济人为事。年八十馀，
犹时亲纺绩。其子曾柟孙景参、景孟曰：“家虽清约，不
至缺高年衣食，何自苦如是？”氏曰：“正使汝后生辈知
无逸也。”